ESIM

SIM-korttien koon kehitys 2010-luvun loppupuolelle tultaessa. Huom. 2020-luvulla IoT-laitteisiin on asennettu jo huomattavasti eSIMiä pienempiä, järjestelmäpiiriin sisältyviä iSIM-mikrosiruja (ei kuvassa).
eSIM (lyhennys sanoista engl. embedded SIM) on laitteiseen sisäänrakennettu pieni mikrosiru, joka voi mahdollistaa sähköisen SIM-kortin käyttöönoton.  Perinteisiin SIM-kortteihin verrattuna eSIMin käyttöönottovaiheessa laitteeseen ei siis asenneta fyysisesti uutta mikrosirua. eSIM-valmius voi olla valmiina esimerkiksi matkapuhelimissa, tableteissa, kannettavissa tietokoneissa, älykelloissa, autoissa tai IoT-laitteissa. Yleisesti ottaen matkapuhelimessa voi olla tuki vain fyysisille SIM-kortille, vain eSIMmille, tai molemmille. Usein eSIM-liittymän voi ostaa esimerkiksi mobiilipalveluntarjoajan verkkokaupasta ilman, että asiakkaan tarvitsee fyysisesti mennä myymälään tai että hänelle pitäisi toimittaa uusi laitteeseen kiinnitettävä muovirunkoinen SIM-kortti.
eSIM-standardi on vuodelta 2016. Fyysisiltä mitoiltaan eSIM-siru on 5 mm x 6 mm x 1 mm suuruinen (MFF2-koko).
Kansainvälisesti eSIM-liittymiä tarjoaa vain osa operaattoreista. Nekin voivat rajoittaa tukemiansa laitemalleja, jolloin kaikkiin sopivan mikrosirun sisältäviin laitteisiin ei sähköistä eSIMiä saakaan aktivoitua. Matkapuhelin tai muu mobiililaite ei kuitenkaan saa olla tehdaslukittu, jos esimerkiksi haluaa kalliiden roamingmaksujen sijaan ottaa matkallaan käyttöön paikallisen operaattorin eSIM-palvelun.
eSIM-liittymän etuja:
Helppo käyttöönotto - jos matkapuhelinverkko on yhteensopiva. Useilla operaattoreilla on mobiilisovellus, joka asentaa verkon tarvitsemat tiedot laitteen eSIM-sirulle muutamassa minuutissa.
Eri operaattorien toiminnan testaaminen helpottuu: operaattorit saattavat tarjota ilmaista eSIM:n kokeilumahdollisuutta ennen liittymän tilaamista.
Monissa puhelimissa on mahdollisuus käyttää sekä fyysistä SIM-korttia että eSIM-liityntää, jolloin kahden liittymän samanaikainen käyttö mahdollistuu, vaikkei laitteessa olisi kahta SIM-korttipaikaa
Tilapäisesten, esimerkiksi matkan ajaksi käyttöönotettavien verkkojen tilaaminen ja käyttöönotto voi helpottua.
Laitteen eSIMille voidaan tallettaa useita eri operaattoriprofiileja (eSIMin muistin koosta riippuen)
Vaihto talletettujen liittymäprofiilien välillä vaihto on kätevää
Syntyy vähemmän jätettä muovikorttien tai pakkausmateriaalin muodossa.
Pienempi mikropiiri mahdollistaa laitetilan käytön muihin tarkoituksiin, esimerkiksi suuremmalle akulle.
Tietoturva voi parantua: eSIMin kopiointi on vaikeampaa kuin fyysisen SIM-kortin. Varastetun puhelimen jäljittäminen saattaa helpottua, joska liittymää ei voi sulkea SIM-korttia poistamalla, mikä saattaa antaa lisäaikaa laitteen paikallistamiseen ennen kuin varkaat nollaavat puhelimen.
eSIM-liittymän haittoja:
Kompleksisuus voi kasvaa. Liittymän siirtäminen toiseen puhelimeen ei ole aivan niin helppoa kuin fyysisillä SIM-korteilla, jolloin SIM-kortin saattoi siirtää sekunneissa. eSIMiä käytettäessä uudelle laitteelle tulee ladata ensin sovellusohjelma tai tehdä laitteen ohjaama eSIMin käyttöönotto. Jotkin operaattorit saattavat vaatia myös olemassaolevan laitteen liittymän sulkemisen (deaktivointi).
Rajoitettu yhteensopivuus: tuki eSIMille löytyy vain osasta mobiililaitteista, fyysinen SIM-kortti sopii paljon suuremmalle määrälle laitteita. Esimerkiksi edullisista ja monista keskihintaluokan mobiililaitteista ei eSIM-valmiutta tukea löydy.
Kaikille laitteille, joissa on eSIM-valmius, ei löydy operaattorin tukea. Tyypillisesti mobiilioperaattorin tuki löytyy uudemmille ja kalliimmille puhelinmalleille, kuten iPhonen tai Samsung Galaxyn uudemmille malleille.
Kaikki pienemmät mobiilioperaattorit eivät tarjoa eSIMiä-tukea. On hyvä varmistaa, että halutulta operaattorilta löytyy eSIM-tuki.
Käännös suomeksi